CELEX: C2004/262/32
Language: lv
Date: 2004-10-23 00:00:00
Title: Lieta C-352/04: Lūgums sniegt prejudiciālu nolēmumu - izteikts ar 2004. gada 30. jūnija Verwaltungsgericht Köln (Ķelnes Administratīvā tiesa) lēmumu lietā mdm Versandservice GmbH pret Vācijas Federatīvo Republiku, pieaicinātā trešā persona - Deutsche Post AG

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/19
            
         Lūgums sniegt prejudiciālu nolēmumu - izteikts ar 2004. gada 30. jūnija Verwaltungsgericht Köln (Ķelnes Administratīvā tiesa) lēmumu lietā mdm Versandservice GmbH pret Vācijas Federatīvo Republiku, pieaicinātā trešā persona - Deutsche Post AG
   (Lieta C-352/04)
   (2004/C 262/32)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 30. jūnija Verwaltungsgericht Köln lēmumu lietā mdm Versandservice GmbH pret Vācijas Federatīvo Republiku, pieaicinātā treša persona - Deutsche Post AG, un ko Tiesas kanceleja saņēmusi 2004. gada 16. augustā.
   Verwaltungsgericht Köln lūdz Tiesu lemt par šādu jautājumu:
   Vai EK līguma 47. panta 2. punkts saistībā ar EK līguma 95. pantu un 12. panta 5. ievilkumu un 7. panta 1. punktu Direktīvā Nr. 97/67/EK (1) tās Eiropas Parlamenta un Padomes Direktīvas Nr. 2002/39/EK (2) redakcijā ir jāinterpretē tādējādi, ka gadījumā, kad vispārīgo pakalpojumu sniedzējs piemēro īpašus tarifus klientiem, kas sūtījumus, tos iepriekš sašķirojot, pastā nodod citās nosūtījumu tīkla vietās nekā piekļuves vietās, vispārīgo pakalpojumu sniedzēja pienākums ir šos īpašos tarifus piemērot arī attiecībā uz uzņēmumiem, kuri ievāc pasta sūtījumus no nosūtītājiem un, tāpat kā klienti, iepriekš sašķirotā veidā nodod tos pastā tajās pašās piekļuves vietās un ar tiem pašiem nosacījumiem, un vispārīgo pakalpojumu sniedzējs nevar atteikties to darīt, pamatojoties uz to, ka tā pienākums ir sniegt vispārīgos pakalpojumus?
   
      (1)  OV L 15, 21.01.1998., 14. lpp.
   
   
      (2)  OV L 176, 21. lpp.